En større ombygning i intensivafdelingen på Aalborg Sygehus er nu afsluttet. Det betyder, at der nu er plads til fem patienter mere, så der nu er 28 intensivpladser. - Det er nogle af vores dårligste patienter, som ligger på de intensive afdelinger. Det er derfor vigtigt, at vi har dét, der skal til for at yde den bedste behandling. Det vil især sige nogle moderne og tidssvarende rammer, det rigtige udstyr og et veluddannet personale, siger Ulla Astman, regionsrådsformand. Selv om der er et nyt universitetshospital på vej i Aalborg, så var intensivafdelingen efterhånden blevet så utidssvarende og lille, at det ikke var muligt at vente med en modernisering. Ombygningen indvies officielt onsdag den 28. marts.

Opsummering:
Aalborg Sygehus har øget antallet af sengepladser på intensivafdelingen efter en større ombygning.